stanford-oval/wikipedia huggingface dataset:
Iver Huitfeldt -luokka
Suunnittelu

Luokan suunnittelussa otettiin huomioon Absalon-luokan monitoimialuksista saadut kokemukset ja käyttämällä samaa runkoa saatiin alusten valmistuskustannuksia laskettua. Alukset ovat yhteensopivia Tanskan laivaston käyttämän StanFlex-järjestelmän kanssa ja niihin voidaan asentaa kuusi moduulia. Ohjuskannen neljään moduulipaikkaan voidaan kuhunkin asentaa Mark 141 kahdeksan siilon Harpoon-ohjuksen moduuli tai kahdentoista siilon MK54 ESSM -moduuli.
Absalon-luokan ollessa suunniteltu esikunta- ja tukitehtäviin ro-ro-kansineen kolme Iver Huitfeldt -luokan alusta varustettiin ilmatorjuntatehtävään ja mahdollisesti Tomahawk-risteilyohjusten laukaisuun.
Alusten ilmatorjuntajärjestelmä on sama kuin Alankomaiden laivaston De Zeven Provinciën -luokan  ja Saksan laivaston Sachsen-luokan fregateissa. Järjestelmän kaukovalvontatutkana on passiivisesti keilattu SMART-L ja monitoimitutkana aktiivisesti keilattu APAR. Tutkat täydentävät hyvin toisiaan mahdollistaen 32 ohjuksen samanaikaisen laukaisun kuuteentoista maaliin. Aluetorjuntaan on SM-2 ja lähitorjuntaan ESSM-ohjukset.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KDM Iver Huitfeldt (F361) | Odense Staatskibsvaerft | 2. kesäkuuta 2008 | 11. maaliskuuta 2010 | 21. tammikuuta 2011 |  |
| KDM Peter Willemoes (F362) | Odense Staatskibsvaerft | maaliskuu 2009 | joulukuu 2010 | kesäkuu 2011 |  |
| KDM Niels Juel (F363) | Odense Staatskibsvaerft | joulukuu 2009 | joulukuu 2010 | marraskuu 2011 |  |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iver Huitfeldt-class frigate
Käännös suomeksi
Rauno Lehtiö

Rauno Harry Juhani Lehtiö (s. 3. maaliskuuta 1942 Tampere) on suomalainen jääkiekkoilija. Hän pelasi SM-sarjassa vuosina 1959–1971 ja voitti yhden Suomen-mestaruuden.  Hän edusti Suomen maajoukkuetta kolmissa arvokisoissa.
Lehtiö edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 223 ottelua, joissa hänen tehopisteensä olivat 67 + 43 = 110 ja jäähymääränsä 112 minuuttia. Hän voitti Suomen-mestaruuden vuonna 1968 sekä saavutti kaksi SM-hopeaa ja kaksi SM-pronssia.
Lehtiö edusti Suomen maajoukkuetta 54 maaottelussa, joissa hän teki kuusi maalia ja antoi neljä maalisyöttöä. Hän pelasi Colorado Springsin MM-kilpailuissa 1962, Tukholman MM-kilpailuissa 1963 ja Innsbruckin olympialaisissa 1964.
Lehtiö teki työuransa sähköasentajana Tampereen kaupungin sähkölaitoksella ja on yhden, vuonna 1965 syntyneen tyttären isä.lähde?
Izjum

| Izjum Ізюм |
| --- | --- |
 Kaupungin rautatieasema.
 lippu:  vaakuna
 Izjum
 Koordinaatit: 49.1914°N, 37.2783°E 
Valtio:  Ukraina
Alue:  Harkovan alue
Piiri:  Izjumin piiri
Pinta-ala  ():  
 – Kokonaispinta-ala:  43,6 km²
Väkiluku (2021)  ():  45 884
Aikavyöhyke:  UTC+2
 – Kesäaika:  UTC+3
 
 city-izyum.gov.ua 
Infobox OKVirheellinen NIMI-arvo: 
Izjum (ukr. Ізюм) on kaupunki Harkovan alueella Ukrainassa. Se sijaitsee Donets-joen varrella 127 kilometriä Harkovasta kaakkoon. Vuonna 2021 (2013) kaupungissa oli 45 800 (51 500) asukasta. Kaupunki mainitaan ensimmäista kertaa lähteissä vuonna 1571 ja kaupunkioikeudet sillä on ollut vuodesta 1639. Kaupungissa on tiilitehdas, panimo ja optiikan alan tuotantolaitoksia.
Kaupunki on Izjumin piirin hallintokeskus. Tätä piiriä laajennettiin huomattavasti heinäkuussa 2020.
Ranskasta Kiovan ja Harkovan kautta saapuvaa eurooppatie E40 kulkee Izjumin kaupungin läpi (osana Ukrainan valtatietä M03), jatkaakseen idässä Luhanskin kautta Venäjälle (kohti Volgogradia) ja edelleen Kazakstaniin. Kaupungin läpi kulkee myös Harkovasta kaakkoon kohti Krasnyi Lymanin risteysasemaa johtava Ukrainan rautateiden rataosuus.
Vuoden 2013 alussa Ukraina solmi Koillis-Ukrainan Dneprin-Donetskin altaan liuskekaasukentän erään osan, eli Juzovskan esiintymän osalta 50-vuotisen tuotanto-osuussopimuksen Shell-yhtiön kanssa. Juzovskan esiintymän ydinalueet osuvat juuri Harkovan alueen Izjumin ja Donetskin alueen Slovjanskin seudulle.
Vuoden 2022 taisteluissa Venäjä valtasi Izjumin 24. maaliskuuta 2022. Ukrainan joukot valtasivat kaupungin takaisin 10. syyskuuta 2022. Kaupungista löytyi noin 440 ihmisen joukkohauta venäläisten joukkojen jäljiltä. Asiaa tutkitaan sotarikoksena.
Keskusaukio.
Aiheesta muualla

Kuvia tai muita tiedostoja aiheesta Izjum Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat  Tšekki 
Muut:  Encyclopedia of Modern Ukraine  Internet Encyclopedia of Ukraine
Jaakkima (nimi)

| Jaakkima |
| --- | --- |
Nimipäivä:   
– suomenkielinen:  20. maaliskuuta
– ruotsinkielinen:  –
– ortodoksinen:  –
Muunnelmia:  Aki
Vastineita eri kielissä:  Joachim, Joaquín, Akim, Jakim
Nimen alkuperä:  Joakim
Infobox OKNimi-testi OK: 
Jaakkima on suomalainen miehen etunimi.
Jaakkima on suomalainen ja karjalainen muunnos heprealaisesta nimestä Joakim, joka merkitsee Jahve herättää.
Nimi on esiintynyt Kansalaisvalistusseuran kalenterissa 1882–1883 ja on ollut almanakassa vuodesta 1890 lähtien. Digi- ja väestötietoviraston tietojen mukaan Jaakkima-nimen on 1900-luvun alusta vuoden 2019 loppuun mennessä saanut 210 miestä ja alle viisi naista.
Nimeä Jaakkima on suomenkielisessä kirjallisuudessa käytetty myös muutamista historiallisista henkilöistä, joiden varsinainen etunimi on ollut Joakim.
Tunnettuja Jaakkimoja

Jaakkima Berndes, oik. Joakim Berendes, Viipurin ja Kuopion käskynhaltija 1600-luvulla
Jaakkima Didrikinpoika Brand, oik. Joakim Didriksson Brand, sotapäällikkö 1600-luvun alussa
Jaakkima Kilpi (1914–1988), insinööri ja mekaanisen teknologian professori
Jaakkima Scheel, oik. Joakim Scheel, saksalaissyntyinen amiraali, Turun linnan käskynhaltija 1599–1600
Jaakkima Terentinpoika, oik. Joakim Terentjef, karjalainen, alkujaan ortodoksinen, myöhemmin luterilainen pappi
Ivana

| Ivana |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Ivanka, Iwana, Vanja 
Nimen alkuperä:  Ivanin sisarnimi
Infobox OKNimi-testi OK: 
Ivana on naisen etunimi. Se on venäläisperäisen Ivan-miehennimen feminiininen vastine.
Digi- ja väestötietoviraston etunimitilastojen mukaan Suomessa on kesäkuuhun 2020 mennessä ollut noin sata Ivana-nimistä naista.
Tunnettuja Ivanoja

Ivana Andrés (s. 1994), espanjalainen jalkapalloilija
Ivana Baquero (s. 1994), espanjalainen näyttelijä
Ivana Brkljačić (s. 1983), kroatialainen moukarinheittäjä
Ivana Brlić-Mažuranić (1874–1938), kroatialainen lastenkirjailija
Ivana Janečková (s. 1984), tšekkiläinen maastohiihtäjä
Ivana Jorović (s. 1997), serbialainen tennispelaaja
Ivana Kobilca (1861–1926), slovenialainen taidemaalari
Ivana Maksimović (s. 1990), serbialainen ampuja ja olympiamitalisti
Ivana Miličević (s. 1974), jugoslavialaissyntyinen yhdysvaltalainen näyttelijä ja malli
Ivana Nikolić (s. 1995), serbialainen laulaja ja tanssija
Ivana Stefanović (s. 1948), serbialainen säveltäjä ja kirjailija
Ivana Trump (1949–2022), tšekkoslovakialaissyntyinen yhdysvaltalainen liikenainen
Ivana Marie Trump, Ivanka Trump (s. 1981), Yhdysvaltain presidentin Donald Trumpin tytär
Ivana Vuleta (o.s. Španović, s. 1990), serbialainen pituushyppääjä, pikajuoksija ja olympiamitalisti
Ivana-nimi muissa yhteyksissä

Ivana Helsinki, suomalainen vaatemerkki
Aiheesta muualla

Kuvia tai muita tiedostoja aiheesta Ivana Wikimedia Commonsissa
Lehtisammalet

| Lehtisammalet |
| --- | --- |

Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta  Schimp.
Katso myös
   Lehtisammalet Wikispeciesissä   Lehtisammalet Commonsissa 
Infobox OKNimi-testi OK: 
Lehtisammalet (Bryophyta) on sammalten ryhmään kuuluva kaari.  Ne ovat yleensä pienehköjä 2–10 cm korkeita vihreänsävyisiä kasveja, jotka peittävät maanpintaa mättäinä tai laajoina mattoina. Suomesta tunnetaan 661 lehtisammallajia. Niihin kuuluvat useimmat yleisesti tunnetut sammalet, esimerkiksi karhunsammalet (Polytrichum) ja rahkasammalet (Sphagnum).
Lehtisammalen rakenteeseen kuuluu varsi sekä yleensä suonelliset lehdet. Itiöpesäkettä, jossa on pois putoava kansi, peittää aluksi huntu.
Lehtisammalet jaetaan neljään luokkaan:
rahkasammalten luokka Sphagnopsida
karstasammalten luokka Andreaeopsida
karhunsammalten luokka Polytrichopsida
aitosammalten luokka Bryopsida
Lehtisammalet voidaan jakaa myös viiteen alakaareen:
Takakiophytina
Tähän alakaareen kuuluu vain yksi suku Takakia, johon kuuluu kaksi lajia Takakia ceratophylla ja Takakia lepidozioides, jotka eivät esiinny Suomessa.
Sphagnophytina
Sphagnopsida - rahkasammalet
Andreaeophytina
Andreaeopsida - karstasammalet
Andreaeobryophytina
Andreaeobryopsida
Bryophytina
Oedipodiopsida - kiirunansammalet
Vain yksi laji kiirunansammal (Oedipodium griffithianum)
Polytrichopsida - karhunsammalet
Tetraphidopsida - lahosammalet
Bryopsida - aitosammalet
Suomalainen Viktor Ferdinand Brotherus (1849–1929) oli aikanaan maailman huomattavin lehtisammalten tutkija, joka muun muassa keräsi maailman suurimman yksityisen sammalkokoelman, 120 000 näytettä ympäri maailmaa ja määritti tieteelle uusia lajeja 1 800. Nykyisin kokoelmat ovat Helsingin yliopiston Kasvimuseossa. Hänen kirjoittamansa lehtisammalien systematiikkaa käsittelevä teos (1909) on ollut pitkään käyttökelpoinen ja ainoa koko maailman lehtisammalia koskeva määritysopas maailmassa.
Vilho Lehto

Vilho Johannes Lehto (21. huhtikuuta 1905 Lahti – 16. maaliskuuta 1974) oli suomalainen jalkapalloilija.
Puolustajana pelannut Lehto edusti urallaan Työväen Urheiluliiton sarjassa pelannutta Helsingin Jyryä 1923–1928. Jyrystä Lehto siirtyi Palloliiton alaiseen mestaruussarjaan Helsingin Palloseuran riveihin. Hän voitti HPS:ssa kolme Suomen mestaruutta vuosina 1932, 1934 ja 1935. Kaikkiaan Lehto pelasi kahdeksan kauden aikana 87 mestaruussarjan ottelua.
Maajoukkueessa Lehto pelasi vuonna 1935 yhden A- ja yhden B-maaottelun.
Iwate (1900)

| Iwate / 磐手 |
| --- | --- |
 Iwate

Aluksen vaiheet
Rakentaja:  Armstrong Whitworth, Elswick
Kölinlasku:  11. marraskuuta 1898
Laskettu vesille:  29. maaliskuuta 1900
Palveluskäyttöön:  18. maaliskuuta 1901
Poistui palveluskäytöstä:  romutettu 1947
Tekniset tiedot
Uppouma:  9 906 t
Pituus:  132,28 m (kokonaispituus)
Leveys:  20,94 m
Syväys:  7,37 m
Koneteho:  14 500 ihp
Nopeus:  20,75 solmua
Miehistöä:  682
Aseistus
Aseistus:  4 × 8″/L45 -tykkiä 14 × QF 6″/L40 -tykkiä 12 × QF 12 naulan 12 cwt -laivatykkiä 8 × QF 2,5 naulan tykkiä 4 × 18″ torpedoputkea
Iwate (jap. 磐手) oli keisarillisen Japanin laivaston syyskuussa 1900 valmistunut Izumo-luokan panssariristeilijä. Alus romutettiin vuonna 1947.
Valmistus

Armstrong Whitworthin telakka vastaanotti tarjouspyynnön aluksesta heinäkuussa 1898. Philip Wattsin suunnitteleman aluksen köli laskettiin 11. marraskuuta 1898 telakkanumerolla 689, ja alus laskettiin vesille 29. maaliskuuta 1900. Aluksen viimeiset valmistajan koeajot saatiin päätökseen 22. helmikuuta 1901, ja se valmistui 18. maaliskuuta.
Palvelus

Venäjän–Japanin sodassa Iwate kuului Kamimuran 2. viirikköön. Ulsanin taistelussa yksi aluksen kuusituumaisista kasemateista sai kahdeksan tuuman kranaatin osuman, joka aiheutti tulipalon sekä runsaasti uhreja. Aluksella sai surmansa 40 ja haavoittui 37 miehistönjäsentä.
Tsushiman meritaistelussa alus oli kontra-amiraali Shimamuran lippulaivana ollen taistelulinjan viimeinen alus. Alukseen osui vesilinjan alapuolelle kaikkiaan 16 kranaattia. Siitä huolimatta se oli linjansa ainoa alus, jolla ei ollut kuolleita ja ainoastaan 14 haavoittunutta. Taistelun jälkeisenä aamuna 29. toukokuuta alus kohtasi Yakumon kanssa Venäjän keisarikunnan laivaston risteilijä Admiral Ušakovin, joka upotettiin.
Ensimmäisessä maailmansodassa Iwate osallistui Qingdaon piiritykseen ja valtaukseen. Sataman valtauksen jälkeen marraskuussa 1914 alus liittyi amiraali Yamayan 1. Etelämeren laivueeseen. Muiden panssariristeilijöiden tapaan alus luokiteltiin ensimmäisen luokan rannikkopuolustusalukseksi 1. syyskuuta 1921. Se osallistui kadettien koulutukseen vuodesta 1923 alkaen.
Aluksen kattilat vaihdettiin vuonna 1931 kuuteen Yarrow-kattilaan, mikä laski sen tehoa ja siten nopeuden 16 solmuun. Alus luokiteltiin ensimmäisen luokan risteilijäksi 1. heinäkuuta 1942 ja edelleen koululaivaksi vuonna 1943. Vuotta myöhemmin alukselta poistettiin tykit lukuun ottamatta neljää kuuden tuuman tykkiä. Sille asennettiin poistettujen tykkien tilalle kaksi kaksiputkista 127 mm/40 type 89, yksi kolmen tuuman sekä joitakin keveämpiä ilmatorjntatykkejä.
Liittoutuneiden pommittaessa Kurea 24. heinäkuuta 1945 alus upposi hyvin matalaan veteen. Aluksen pohja laski pohjaan ja se kallistui hieman vasemmalle, mutta kansi oli edelleen pinnalla. Aluksen vauriot eivät olleet pahoja, ja Iwate nostettiin sodan päätyttyä. Alus romutettiin vuonna 1947.
Tapio Lehto

Kauko Riikonen (vas.) ja Tapio Lehto Suomi–Unkari-maaottelussa Helsingissä heinäkuussa 1955.
Tapio Lehto (8. joulukuuta 1930 Hollola – 3. helmikuuta 2019 Lahti) oli suomalainen yleisurheilija, jonka päälaji oli kolmiloikka.
Lehto sijoittui Melbournen 1956 olympialaisten kolmiloikassa 18:nneksi. Bernin EM-kilpailuissa 1954 hän sijoittui karsinnassa 13:nneksi eikä päässyt loppukilpailuun. Hän edusti Suomea 18 maaottelussa vuosina 1952–1957 ja saavutti kymmenen lajivoittoa.
Seuratasolla Lehto edusti Lahden Ahkeraa. Hän voitti Suomen mestaruuden kolmiloikassa vuosina 1954, 1955 ja 1956 sekä saavutti SM-pronssia pituushypyssä vuonna 1954 ja kolmiloikassa vuonna 1957.
Lehdon uran parhaat tulokset olivat kolmiloikassa 15,45 m vuodelta 1956 ja pituushypyssä 720 cm vuodelta 1953. Hän toimi oman kilpauransa jälkeen muun muassa Esa Rinteen valmentajana.
Lehto kilpaili myös keilailussa ja golfissa edustaen Lahden Keilaajia ja Lahden Golfia. Hän toimi Suomen Golfliiton koulutuspäällikkönä ja Lahden Keilaajien puheenjohtajana.
Tapio Lehdon veli Taisto Lehto menestyi pesäpalloilijana.
J’aime la vie

| J'aime la vie> Kappaleen tiedot |
| --- | --- |
Esittäjä(t):  Sandra Kim
Säveltäjä(t):  Jean Paul Furnémont Angelo Crisci
Sanoittaja(t):  Rosario Marino
Euroviisutiedot
Vuosi:  1986
Maa:  Belgia
Kieli:  ranska
Sijoitus:  1.
Pisteet:  176
J'aime la vie (suom. rakastan elämää) oli vuoden 1986 Eurovision laulukilpailun voittajakappale. Sen esitti Sandra Kim ranskaksi ja se toi Belgialle sen ensimmäisen ja toistaiseksi ainoan voiton. Kappale sai 176 pistettä, voittaen seuraavaksi tullen Sveitsin 36 pisteellä. Kappaleen esiintymisnumero oli 13.
Kappaleesta tuli superhitti Belgiassa, ja se menestyi hyvin myös monessa muussa Euroopan maassa, mutta Britanniassa se jäi lähes täysin huomiotta. Sandra Kim lauloi kappaleessa olevansa 15-vuotias, ja sen ikäiseksi hänet myös esiteltiin viisuissa. Vasta euroviisuvoiton jälkeen hän paljasti todellisuudessa olevansa vasta 13-vuotias, ja hän on nykyäänkin kaikkien aikojen nuorin euroviisuvoittaja.
Aiheesta muualla

Kappaleen sanat
Eurovision laulukilpailun voittaneet kappaleet
| --- | --- |
1950-luku:   1956: ”Refrain”  1957: ”Net als toen”  1958: ”Dors, mon amour”  1959: ”Een beetje” 
1960-luku:   1960: ”Tom Pillibi”  1961: ”Nous les amoureux”  1962: ”Un premier amour”  1963: ”Dansevise”  1964: ”Non ho l’età”  1965: ”Poupée de cire, poupée de son”  1966: ”Merci, Chérie”  1967: ”Puppet on a String”  1968: ”La, la, la”  1969: ”Boom Bang-a-Bang”  ”De troubadour”  ”Un jour, un enfant”  ”Vivo cantando” 
1970-luku:   1970: ”All Kinds of Everything”  1971: ”Un banc, un arbre, une rue”  1972: ”Après toi”  1973: ”Tu te reconnaîtras”  1974: ”Waterloo”  1975: ”Ding-a-dong”  1976: ”Save Your Kisses for Me”  1977: ”L'oiseau et l'enfant”  1978: ”A-Ba-Ni-Bi”  1979: ”Hallelujah” 
1980-luku:   1980: ”What’s Another Year?”  1981: ”Making Your Mind Up”  1982: ”Ein bißchen Frieden”  1983: ”Si la vie est cadeau”  1984: ”Diggi-loo diggi-ley”  1985: ”La det swinge”  1986: ”J’aime la vie”  1987: ”Hold Me Now”  1988: ”Ne partez pas sans moi”  1989: ”Rock Me” 
1990-luku:   1990: ”Insieme: 1992”  1991: ”Fångad av en stormvind”  1992: ”Why Me?”  1993: ”In Your Eyes”  1994: ”Rock ’n’ Roll Kids”  1995: ”Nocturne”  1996: ”The Voice”  1997: ”Love Shine a Light”  1998: ”Diva”  1999: ”Take Me to Your Heaven” 
2000-luku:   2000: ”Fly on the Wings of Love”  2001: ”Everybody”  2002: ”I Wanna”  2003: ”Everyway That I Can”  2004: ”Wild Dances”  2005: ”My Number One”  2006: ”Hard Rock Hallelujah”  2007: ”Molitva”  2008: ”Believe”  2009: ”Fairytale” 
2010-luku:   2010: ”Satellite”  2011: ”Running Scared”  2012: ”Euphoria”  2013: ”Only Teardrops”  2014: ”Rise Like a Phoenix”  2015: ”Heroes”  2016: ”1944”  2017: ”Amar pelos dois”  2018: ”Toy”  2019: ”Arcade” 
2020-luku:   2020: Ei järjestetty  2021: ”Zitti e buoni”  2022: ”Stefania”  2023: "Tattoo"  2024: "The Code"
Pekka Lehtolainen

Pekka Lehtolainen (s. 21. toukokuuta 1941 Akaa) on suomalainen jääkiekkoilija. Hän pelasi SM-sarjassa vuosina 1960–1968 ja voitti yhden Suomen-mestaruuden.
Lehtolainen edusti SM-sarjaurallaan kolmea tamperelaisseuraa, Ilvestä, KooVee:ta ja Tapparaa. Hän pelasi SM-sarjassa yhteensä 106 ottelua, joissa hänen tehopisteensä olivat 18 + 13 = 31 ja jäähymääränsä 68 minuuttia. Hän voitti Suomen-mestaruuden Ilveksen joukkueessa vuonna 1962 sekä saavutti lisäksi kaksi SM-pronssia.
Lehtolahorusokas

| Lehtolahorusokas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Pluteaceae
Suku::  Lahorusokkaat Pluteus
Laji::  romellii
Kaksiosainen nimi
 Pluteus romellii  (Britzelm.) Lapl. 
Katso myös
   Lehtolahorusokas Commonsissa 
Infobox OKNimi-testi OK: 
Lehtolahorusokas (Pluteus romellii) on lahorusokkaisiin kuuluva kupera- tai laakealakkinen tummanruskea lahorusokaslaji. Sienen heltat ovat aluksi keltaiset ja myöhemmin punertavat. Sen jalka on sitruunanvärinen ja tyvestä kullankeltainen. Sieni ei kelpaa syötäväksi. Se kasvaa harvinaisena laholla lehtipuulla.
Songs of Love and Hate

| Songs of Love and Hate Godflesh |
| --- | --- | --- |

Studioalbumin tiedot
 Julkaistu: 20. elokuuta 1996
 Tuottaja(t): J.K. Braodrick ja G. C. Green
 Tyylilaji: Industrial metal
 Kesto: 57.36
 Levy-yhtiö: Earache Records
Godfleshin muut julkaisut
| Selfless 1994 | Songs of Love and Hate 1996 | Love and Hate in Dub 1997 |
Songs of Love and Hate on englantilaisen industrial metal -yhtyeen Godfleshin neljäs albumi, joka julkaistiin 20. elokuuta 1996.
Kappalelista

Wake – 5.54
Sterile Prophet – 4.18
Circle of Shit – 4.53
Hunter – 4.39
Gift from Heaven – 7.45
Amoral – 4.56
Angel Domain – 3.55
Kingdom Come – 5.34
Time, Death and Wastefulness – 6.12
Frail – 5.24
Almost Heaven – 5.41
Kokoonpano

G. C. Green – basso
Justin Broadrick – kitara, laulu
Bryan Mantia – rummut
Aiheesta muualla

Songs of Love and Hate Discogsissa. (englanniksi)
Albumi Songs of Love and Hate Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Songs of Love and Hate (Godflesh album)
Godflesh
| --- | --- |
Studioalbumit:   Streetcleaner  Pure  Selfless  Songs of Love and Hate  Us and Them  Hymns  A World Only Lit by Fire  Post Self  Purge 
EP:t:   Godflesh  Slavestate  Cold World  Merciless  Messiah  Decline & Fall 
Remixalbumit:   Slavestate Remixes  Love and Hate in Dub 
Kokoelmat:   The Ten Commandments  Life Is Easy  In All Languages  New Flesh in Dub Vol 1  Long Live the New Flesh 
Livealbumit:   Streetcleaner: Live at Roadburn 2011  Godflesh – The Earache Peel Sessions  Pure : Live 
Singlet:   Pulp / Christbait Rising  Slateman  Straight to Your Heart  Mothra  Xnoybis  Crush My Soul  F.O:D. (Fuck of Death)  Ringer  New Dark Ages  Imperator  Post Self  Be God  Ashen  Nero 
Käännös suomeksi
Lehtori (arvonimi)

Lehtorin nimi ja arvo on Suomessa tasavallan presidentin myöntämä arvonimi, joka kuuluu 13. ryhmään. Arvonimestä maksettavan veron määrä on joko 770 euroa tai 200 euroa.
Arvonimi myönnettiin ensimmäisen kerran vuonna 1928. Vuosien 1918–2013 aikana lehtorin arvonimi on myönnetty 69 henkilölle.
Izumo-luokka (panssariristeilijä)

| Izumo/ 出雲型装甲巡洋艦 |
| --- | --- |
 Piirros luokan aluksesta.

Tekniset tiedot
Uppouma:  9 906 t
Pituus:  132,28 m (kokonaispituus)
Leveys:  20,94 m
Syväys:  7,37 m
Koneteho:  14 500 ihp
Nopeus:  20,75 solmua
Miehistöä:  682
Aseistus
Meritorjunta:  4 × 8″/L45-tykkiä 14 × QF 6″/L40-tykkiä 12 × QF 12 naulan 12 cwt -laivatykkiä 8 × 2,5 naulan tykkiä 4 × 18″ torpedoputkea
Izumo-luokka (jap. 出雲型装甲巡洋艦) oli keisarillisen Japanin laivaston kahden Amstrong Whitworthin 1800- ja 1900-lukujen vaihteessa valmistaman aluksen muodostama panssariristeilijäluokka. Kumpikin aluksista romutettiin vuonna 1947.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Izumo | Armstrong Whitworth, Elswick | 14. toukokuuta 1898 | 19. syyskuuta 1899 | 25. syyskuuta 1900 | romutettu 1947 |
| Iwate | Armstrong Whitworth, Elswick | 11. marraskuuta 1898 | 29. maaliskuuta 1900 | 18. maaliskuuta 1901 | romutettu 1947 |
Aiheesta muualla

Kuvia tai muita tiedostoja aiheesta Izumo-luokka (panssariristeilijä) Wikimedia Commonsissa
Izumo-luokan panssariristeilijät
Keisarillisen Japanin laivaston alusluokat Venäjän–Japanin sodassa
| --- | --- |
Pre-dreadnought-taistelulaivat:  Fuji • Shikishima • AsahiS • MikasaS
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  IzumiS • Naniwa • Matsushima • Akitsushima • YoshinoS • Suma • TakasagoS • Kasagi • Niitaka • OtowaS
Panssaroimattomat risteilijät:  TakaoS • YaeyamaS • TatsutaS • MiyakoS • ChihayaS • YodoC
Hävittäjät:  Ikazuchi • Murakumo • Akatsuki • Shirakumo • Harusame • Kamikaze
Torpedoveneet:  KotakaS • Hayabusa
Tykkiveneet:  AmagiS • Kongō • Kaimon • Katsuragi • Maya • TsukushiS • BanjōS • HeienS • ŌshimaS • UjiS
Keisarillisen Japanin laivaston alusluokat ensimmäisessä maailmansodassa
| --- | --- |
Dreadnought-taistelulaivat:  Fusō • Ise • NagatoC
Pre-dreadnought-taistelulaivat:  Fuji • Shikishima • AsahiS • MikasaS • Katori • Satsuma • Kawachi
Taisteluristeilijät:  Tsukuba • Ibuki • Kongō
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  Naniwa • Matsushima • AkitsushimaS • Suma • Kasagi • Niitaka • OtowaS • ToneS • Chikuma
Hävittäjät:  Ikazuchi • Murakumo • Akatsuki • Shirakumo • Harusame • Kamikaze • Umikaze • Sakura • Urakaze • Kaba • Isokaze • Momo • Enoki • Kawakaze • MomiC • MinekazeC
Torpedoveneet:  Hayabusa
Sukellusveneet:  K • L